آنا وطن
نه گؤزه ل سن آنا وطن
سن سن منه آنا، وطن
گول چیچکلی باغلارین وار
چوخ ویقارلی داغلارین وار
تاریخینه وورغونام من
شهریارام وورغون ام من
قوینوندا بسله دین منی
چوخ سئویرم منده سنی
وطن وطن جانیم وطن
داماردا آل قانیم وطن
سن آنامسام همده آتام
نئجه اولار سنی آتام
عشقین اولوب منیم جانیم
فخرین اولوب آدیم سانیم
شرف غئیرت کانی وطن
سئومه یه نین هانی وطن
قوینوندا بسله دین منی
اونوتمارام بیر آن سنی
وطن وطن جانیم وطن
داماردا آل قانیم وطن
A.R.SESSIZ
بیلمهدیم
دیلبرین لــعل لـبیندن بـوسه آلـدیـم بیلمهدیـم
بوسه مست ائتدی منی قوینوندا قالدیم بیلمهدیم
شـهد شیرین تک لب دیلبر منی مدهوش ائدیب
بیر عـؤمور معشوقهسیز دونیاده قالدیم بیلمهدیم
روحومو چرخ فلک دیلبرسیز ائـتمیش نئیلهییم
عشقی اؤز فیکریمده من آواره سالدیم بیلمهدیم
نئیلهدیم فیکریم منیم کؤنلومه هئچ یار اولمادی
گاهدان اویدوم باشیما هم فیکره دالدیم بیلمهدیم
دیلبرین عشقی دولوب کونلوم داشیر باشدان باشا
تار کامانچام اولمادی دونبک له چالدیم بیلمهدیم
ساچلاریم دن دن آغاردی تئل لریم الدن گئـدیر
دورر تک عؤمرو سراسر داشه چالدیم بیلمـهدیم
عشق سولطانی منیم روحومدا جولان ائیـله دی
دیلبریمدن بیر عؤمور من آیری قالدیم بیلمـهدیم
A.R.SESSIZ
معلم
ایشیقلی سان نورلو سان حرارت لی دونیاسان
وارلیـــق اوزره، حـــــیاتا طراوت لی دونیا سان
سندن آلیـــــــر کایــــــنات یاشایشین معناسین
اولــــــو آتـــــا بابــادان روایت لی دونیا سان
سنین دئدیک لرین له اوره ک گؤزون آچیریق
بیــــزه باخیش وئرماغا سخاوت لی دونیا سان
سن گؤزومون نوروسان اوره ییمین سئوگیسی
محبـــت ده، سئوگی ده، قیامت لی دونیاسان
سن اولماسان بیلمه ریک بیر نَدی یا یوز نَدی
تانری قبول ائتمه گه مین آیت لی دونیاسان
اوزاق کنـــــده اوبایــــا عاشــــقانه گئـدیر سن
بیر اؤیرَنجین اولـــسادا صلابت لی دونیاسان
سن ایلــــه معــنا تاپیر فیکریمیزده کی سؤزلر
هــــر ســؤزومه فیکریمه امانت لی دونیاسان
گون به گون آرتیــرسنین عزتین عالمده بیل
بوتون بـــو اینسان لارا کرامت لی دونیاسان
غمین دردین اولــــسادا آرزولارین ســولسادا
بیـــــــــزیم بــو قلبیمیزده ولایت لی دونیاسان
سن یول آچیرسان بیزه اوره ک سؤزون دئماغا
یـــاخشی یا دا پیــــسه ده رضایت لی دونیاسان
چوخ سؤزومو بیلمیره م الیف نه دی ب نه دی
عالــــــمین اســـــــرارینا دلالت لی دونیا سان
آجیقــلی اولساندا سن، هاممینی چوخ سئویرسن
بیــــــر فیــــــکیرلی آنا تـــک لطافت لی دونیاسان
چـــوخلاری بیلمیــر کی سن فیکیرچی سن نه زرچی
اؤز باهــــــا ســـــرمایه نه کرامت لی دونیاسان
پاییزدادا قیش دادا ســــؤزون گـول تک آچیلیر
اؤلــــکه میزین یازی تک لطافت لی دونیاسان
فیـــکیر سیز اولسام بیر آن، یوردوما باغلانماسام
بیــــــر مئهــــریبان باجـــی تک ملالت لی دونیاسان
همیشه قارشیمـــــــداسان تـازه بیر باخیش ایله
هـــر ســــؤزومه فیــکریمه دلالت لی دونیاسان
محبتین لـــذتیـــــن، سنــــله دوشـــوندوم اینان
مینـــــلرجه اؤیرنجی یـــه، شرافت لی دونیاسان
هـــاردا دئدیم دانیشـدیم، دینمه دانیشما گؤردوم
منیـــــم بــوتــون دویغـوما طراوت لی دونیاسان
آنام آتامسان منیــــم سـن اؤزومده ن اؤزومسن
اویغـــــوما هم دویغـــــوما صداقت لی دونیاسان
منیــــم دیلک لریمی ایسته ییمی آنــــــــلادین
اینجـــــه ایپــــک قلبـــلی نجابت لی دونیاسان
دینیــــب دانیشــاندا من ساغدا سولدا دانلاییر
منیم هــر بیــر سؤزومه قضاوت لی دونیا سان
سن عالــــمین دردینه عــلاج ائدیرسن هر آن
کافــــره هــــم مــــؤمنه شفاعت لی دونیاسان
کــــرامت آرتیـر داشیر باخیشیندان اوزونده ن
دونیــــــانین احوالیــنه قناعت لی دونیا سان
گؤندوز ایتیـــر دیک یولو، قالدیق آواره چؤلده
قارانلیق توتان یـــولا بصارت لی دونیا سان
مین جوره اینسان گــه لیر سنین کیلاس لارینا
هـــر بیرینه مین جـــوره حکایت لی دونیا سان
تکجه الیف بِئی دئییل، بیر یا ایکی، اوچ دئییل
منیـــم اوره ک اوردوما شجاعت لی دونیاسان
حیات بیـر آیری یولدا، سن عشقینین یولوندا
معـــــشوقون جفاسیـــــنا دیانت لی دونیاسان
قیشدا قاردا کولکده صاف عشقین وار اورکده
قــوروتولــماز بو دیلک ده شرافتلی دونیاسان
(سه س سیز) ه سه س وئریرسن قورخولاری قووورسان
بوتون کــور دیلک لــره ضیافت لی دونیاسان
A.R.SESSIZ
یاز گلدی
یاز گلدی چیچک لر دانیشیر بولبول ایلن
یئل باغرین آچیبدیر اؤپوشور سونبول ایلن
دوزلرده و چؤل لرده گَََََََزیر شئه چمنی
گون گون بوی آتیر باغچامیزین یاسمنی
داغلاردا و باغلاردا یاغیر یاز یاغیشی
ائل کؤنلونو اوخشور کهلیگین ناز باخیشی
یئملیک گؤبه لک دونبالان ایت بورنو چیخیر
آلچایلا دولان باغلار آغاجلاری ییخیر
تورپاغ گؤیه ریر گؤم گؤی اولور داغ دره لر
قیزلار و گلین لرده ییغیر بول تره لر
بول بول زمی لردن بوی آتیر غاز آیاغی
اوشقون و بیزوبورنو ستلجم آلاغی
گؤم گؤی گؤیه ریر گزنه و تورشک چوبانک
سالمانچا وقانقال چیریش ایله بابانک
باخ گؤر بوی آتیب کندیمیزین شاه تره سی
خاشخاشی، توهلوجه سی، همده اود تره سی
درمان ساییلیر چؤلده کی هر بیتگی بیزه
تانریم یارادیب بیتگینی هر دردیمیزه
ذووق ایله گَزین چؤل لری ای اهل وطن
بلکه دیریلیب عشقه گله روح ایله تن
(سه س سیز) دئمیرم های سالیرام خالقیما من
چیخ چؤل لره، ایسلان، اوشو، بات پالچیغا سن
A.R. (SESSIZ)
فانی دونیا
بیلین دوستلار بو دونیا فانی دیر فانی
وفاسی وارسا گر، سؤیله گؤروم هانی
صفا و عشق و مهر و خوش کئچیرمک له
حیاتین هر صداسیندا اولون بانی
محبت سئوگی دیر بیزدن قالان یالنیز
دوشونمک دیر حیاتین عزتی شانی
صداقت معرفتله یئر سالین دیلده
فقط اینسانی قان، بوشلا به یی خانی
بوگون وارسان، صاباحدان یوخدور اخبارین
قوجاغلا مئهریله سن دوستو دوشمانی
یئرین یوردون قانان کس لرله اول همدم
قانانلاردیر حیات ایچره بالین شانی
صفادن ذووق آلار هر دم قانان اینسان
عؤمور وارکن گز اینسانی آرا تانی
A.R SESSIZ
ایستر
کؤنلوم سنی ای گول گئجه گوندوز سحر ایستر
احوالینی هر آندا اؤزومدن بَتَر ایستر
یوخدور سنه تای سئوگیلی جانان بو جاهاندا
سئومکله ووروللام جانیم الدن گئدر ایستر
من عشق ایله، آسوده لیگی وئرمیشم الدن
سن بیلمه دین عشق عالمی سندن نه لر ایستر
سن سن منیم عالمده اینان سئوگی پناهیم
کؤنلوم قوزو تک مهرینی هر آن مه لر ایستر
یاندیم و کول اولدوم سنین عشقینده من هر آن
گؤز یولداکی یار جانیمی بیردن گه لر ایستر
غم سؤیله مه غمدن دئمه گه ل (سَس سیز)ه رحم ائت
بیر گؤر بو یازیق کؤنلو پریشان نه لر ایستر
سیگــار
چوخ عجیب گولمه لی سیگار چکیسن
ایتیل اؤل اؤلــمه لی سیگار چکسین
وئـرمیسن پـول لارینی مـــال بوغانا
لعنــت اولــسون سنه سیگار ساتانا
پـوفـلویورســن بـو یـانـا هـم اویانا
پول قــوتولوب بسته اولــموش دانا
چوخ عجیب گولمه لی سیگار چکیسن
ایتیـل اؤل اؤلـمه لی سیگار چکیسن
مکــتبدن ائتــدین اؤزونـــو آسـوده
آتیبـــسان کیــتاب و دفــتـری دوره
چوخ چکیب پاپریزی اوخشورسان موره
اولمـوسـان اینـدی ایکی جور بیر جوره
چوخ عجیب گولمه لی سیگار چکیسن
ایتیـل اؤل اؤلمـه لی سیگار چکیسن
کیــمی اؤیــرتدی بــو سیـگاری سنه
پاپیـشیبــدیــر سنـــه او مثــل گنه
کــی دئـییرسن «بیر نفس ووردا» منه
ســارالیــب اوز چــورویــوبــدور اتنه
چوخ عجیب گولمه لی سیگار چکیسن
ایتیــل اؤل اؤلمه لی سیگار چکیسن
دوروســان کـــوچه باشیندا گئجه لر
آز قــالیر نه نه ن بابان جان ائده لر
تـرک سیگاری نه نه ن چوخ سئوه لر
دئییسن ترک قیلان بس نئجه ائله ر
چوخ عجیب گولمه لی سیگار چکیسن
ایتیــل اؤل اؤلمه لی سیکار چکسین
توســدونون خیری سنه یوخدور اینان
بــو سؤزه سنــده یئتیر دین و ایمان
حق ســؤزه ائتــمه حیـاتیندا گومان
بوغــار آخیر سنــی بو توستو دومان
چوخ عجیب گولمه لی سیگار چکیسن
ایتیــل اؤل اؤلمه لی سیکار چکسین
آییــل اوغــلان نیـیه سیگار چکیسن
مغزه علــم اک نییه سیــگار اکیسن
گــؤرونـــور تیریاکـا معتاد تکی سن
ووروســان سیگارا زورلا پــــوکی سن
چوخ عجیب گولمه لی سیگار چکیسن
ایتیــل اؤل اؤلمه لی سیگار چکیسن
چــوخ چکیبسن اولـوسان تنگی نفس
گئتدی سیگار چکمییه ن سنده ته له س
اولاجـــــاق اوز ائـــولادیندا بو هوس
چون سؤزون افـکارین اولوبدور نحس
چوخ عجیب گولمه لی سیگار چکیسن
ایتیـــل اؤل اؤلمه لی سیکار چکیسن
اؤلـــوب عقلیـن شعورون زایل، آییل
تــرک ائله سیـگاری، ده «پاتتا پاخیل»
قوی سئوینسین بو ایشه دوست و فامیل
بو ضــــــلالت کؤرپوسون سنده آتیل
چوخ عجیب گولمه لی سیگار چکیسن
آییـــــل اوغلان نییه سیگار چکیسن
sessiz
قیش گلدی وطنداش ائوی یوخدور
غم غصه سی بولدور داها چوخدور
یاس توره نی دولوب خالقین کونلونه
وطنیم غصه ده وطنیم غمده
عشقیم سئوگیم جانیم چیخیب یادیمدان
وطنیم غصه ده وطنیم غمده
قارا دومان هارای سالدی وطنده
مینلر اینسان ائوسیز قالدی وطنده
کدرله غم چالقی چالدی وطنده
وطنیم غصه ده وطنیم غمده
وطنیم آغلاییر کونلومو یاخیر
گویدن کدر یاغیر یئرده غم آخیر
آغری وورور آجی شیمشک تک چاخیر
وطنیم غصه ده وطنیم غمده
وطنیم غصه ده وطنیم غمده
A.R... SESSIZ
سنسیز اولمور
سنی منده ن آییرانا سؤزوم وار
منده اینان حیات بویدا دؤزوم وار
اودا سویا دوشوب یولدان کئچه ره م
اوزون ایللر سنده منیم گؤزوم وار
سنسیز اولمور سنسیز لال دی بو کؤنلوم
بوتون دولو قالماقال دی بو کؤنلوم
هر آن سنله هم خیال دی بو کؤنلوم
سنی گؤرسم سنه چوخلو سؤزوم وار
سنی گؤرسم سنه چوخلو سؤزوم وار
A.R...SESSIZ
گول
گیزلی قالمیش کؤنول داغی دئییلسن
اوره ک سیخان آخشام چاغی دئییلسن
گؤزه ل یارسان سن کی یاغی دئییلسن
گول گول اوچون گولده گولسون سن اوچون
قاباقجیل اول اویناماغا گولماغا
جان آتما سن سارالماغا سولماغا
فیکیر وئرمه غم کدره دولماغا
گول گول اوچون گولده گولسون سن اوچون
مئهریبان اول دوستونا هم دوشمنه
کؤنول وئرسین یاغی سنه یار سنه
همیشه لیک بیرجه سؤزوم وار سنه
گول گول اوچون گولده گولسون سن اوچون
بوگون وارام صاباح یوخام بلکه ده
من اینسانام سئوگیلی یم هر کسه
آغلاما هئچ حیاتیندا بیر کره
گول گول اوچون گولده گولسون سن اوچون
گولوش وئره ر حیاتا یئنی لیک لر
یئتر بیر گون سونا بو دیری لیک لر
غرورسوز اول بار وئرمز ایری لیک لر
گول گول اوچون گولده گولسون سن اوچون
خوش باخیش اول قوجایا هم جاوانا
اومید قالما باش اوستونده تاوانا
دؤزوملو اول توخلوغا هم یاوانا
گول گول اوچون گولده گولسون سن اوچون
بو حیاتا دردده غصه ده یاردی
گئنیش دونیا بؤیوک اینسانا داردی
اولسون کی غم کدرده واردی
گول گول اوچون گولده گولسون سن اوچون
دئییب گولمک اینسانی شنلندیره ر
یئری گؤیو داشی دا دیللندیره ر
غصه هردم حیاتی لیللندیره ر
گول گول اوچون گولده گولسون سن اوچون
A.R....SESSIZ
ویجدان عذابی
دهشت لی گؤرونموش اینسانین ویجدان عذابی
یئتمز اونـــا ایللـــر بـویـونــون زینــدان عذابی
سایما بــو حیات فلسفه سیز، گه لدی گئده ردی
عــاشق لــر اؤلنــده آپــاریــر هیجـــران عذابی
سن مئهرینی گؤستر بوتون ائللر گولوش ائتسین
قوی ائلده ن اوزاقلاشسین ائــله حــرمان عذابی
گــؤز یوممـا بو دونیا ائوی نین جنب و جوشوونا
قــویــما ائده بیــر اینسانــا بیــر انسان عذابی
دوز توت یولووو، ظلمیله یوخ حاق ایله دوز گئت
تا چکــمه یه سن عؤمـرونــو سن ایمان عذابی
حاق پنجه سی نین قـدرتی آســوده جــه یاتماز
دوستــاقدادا مـین ییــل چـکه گر زیندان عذابی
کس دوغرا منی،«سس سیز»ی جان اوسته بوراخ گئت
قــویما چکــم آمــما بیــرجـه آن ویـــجدان عذابی
A.R... SESSIZ
تک اولدوز
ای گــؤزه ل سن بوقده ر عشــــوه و ناز ائیله مه گه ل
اؤز وفاداریــــنا سن، لـــوطــفونــــو آز ائیله مه گه ل
آییــــل اویمــــــا او رقیبه، او سنه یــــــار دئگــیل
پاییـــز اولـــموش او رقیبیم، اونــو یاز ائیله مه گه ل
زولفونــــو قــوی داراسین کیم کی سنی چـوخلو سئویر
سنه سه س وئرمز، او یاش تاختانی ســـاز ائیله مه گل
بوقدر کــی ســـنه اویموش منیـــــــم آسوده باشیم
کؤنلوون سیــررینی آچ، سئــوگی نـی راز ائیله مه گه ل
سن سئوینج آخشامی نین گؤیده کـی تـک اولدوزوسان
هامینی یولدا بوراخ،« سس سیز» ه نـــاز ائیله مه گه ل
A.R.... SESSIZ
بیر آن عؤمرو
عزیز یولداش سه سین گه لمیر نه واخ دیر
تئلیم ایچره بارماخلاریم داراخ دیر
گئجه لرده کؤنلوم فیکریم اویاخ دیر
عشق اودیله آلوولانیب آلیش یان
منی آنلا منی دوشون منی قان
حیات بیزیم بیر کئچه ری یولوموز
قوشالاشمیر ساغیمیزلا سولوموز
داها گه لمیر یاغموروموز دولوموز
برکتسیز اولوب یام یاشیل اورمان
منی آنلا منی دوشون منی قان
سئوگی داها یالان سؤزه بنزه ییر
سینیق شوشه یئرده گؤزه بنزه ییر
الده ن گئده ن کؤنلوموزه بنزه ییر
گونش باتدی بیر آز سونرا باتار دان
منی آنلا منی دوشون منی قان
یاشاماقدیر شیرینلیغی حیاتین
کؤچوب گئدیب چوخدا بؤیوک سلاطین
یاشاماسان اؤلوم چاپار قیر آتین
یئه ایچ و گول طبیعتی سن دولان
منی آنلا منی دوشون منی قان
کئچمیش آنلار گئری دؤنمز بیرجه آن
غم ائیله مه غصه یئمه بیر دایان
سوندا بیر دیر آنلایانلا اوینایان
کیمسه ده ن یوخ نه بیر خبر نه هایان
منی آنلا منی دوشون منی قان
پاسلی دمیر سانکی کؤز تک گؤرونور
یاشامایان حیات بویو سورونور
بوتون عؤمرون بوش زحمته بورونور
کئچمیشی سیل گه له جه یی آتگینان
بو بیر آنی یاشاگینان قانگینان
A.R... SESSIZ
سن روحوم، اینام، دین ایله ایمان منی بک له
سنسیز یاشاماز بیرجه آن عشقیله حیاتیم
ای جان جییه ریم سئومه لی جئیران منی بک له
عشقین دالانیب کؤنلومون آوازه سین آلمیش
کؤنلومده کی عشق، ایمانا دیوان منی بک له
سس سیزجه سیزیلدار اوره ییم، تک سنی سئومیش
کؤنلومله بو عالم سنه حئیران منی بک له
سنسن بو کونول آتشینه آب حیاتیم
عشقیندی منه روضه ی رضوان منی بک له
یانمیش اوره ییم بیر نئچه هیجرانین اودوندا
ای حال پریشانیما سامان منی بک له
سن، سوس دئمه، قوی عشق اودو جولان ائله سین، گؤر
عشقین داغیدیب، قلب ائوی ویران منی بک له
داندیم سنی گؤردوکده من هر بیر کسی، قان سن
سندن اؤتور آتمیش منی یاران منی بک له
یانسامدا وار اولسامدا حیاتیم سنین اولسون
آتشده یانان کؤنلومه باران منی بک له
عشقیندی منیم باشیمی داشدان داشا چالمیش
مین دردیم اولا هپسینه درمان منی بک له
sessiz
آتا
قورخمارام دونیا بویو کؤنلومه بیــــر داغدیر آتا
گول لـــــرین غنچه لی واختی گؤرونن باغدیر آتا
قولومو کیمسه بورانماز منیم عـؤمـروم بویونو
نییه کی آرخامی توتموش هه له ده ساغدیر آتا
آزمیش ائولادینا پرخاش ائده جک هــر بیــر آتا
دوز یولو گئتمــاغا ویجدان ایله قــالماغدیر آتا
داغی ده ل لم، داشی یوننام،آتا نفسی نن اینان
آتا جرأت دی مــنه، قـورخویــا دوستاقـدیر آتا
اونــودولماز آتــانین زحمتی هئــچ بیــر اوغولا
(سه س سیز)ین وار یوخو هم گؤی لره بایراقدیر آتا
قارانلیق گئجه لر منی سیخماسین
کونلومدن آرزی اومید چیخماسین
منی هئچده کدر غصه سیخماسین
صاباحین گونشینه اومیدلی یم من
سایقی سیز دولانیر گاهدان دویغولار
باشیمدا بول دور جاوابسیز سورغولار
ییخابیلمز منی یالان قورغورلار
صاباحین گونشینه اومیدلی یم من
دنگه له مز منی سورغو سوز سوآل
دور ایسترسن کس باشیمی جانی آل
دیک قالاجاخ تاریخ بویو بو ماحال
صاباحین گونشینه اومیدلی یم من
کندیمدن میلیون سورغو سورموشام
آرخاسیزین آرخاسیندا دورموشام
مین گئجه اومیدله باشا وورموشام
صاباحین گونشینه اومیدلی یم من
اکبر رضایی(سس سیز)
بوگون وادی رحمت مزارلیغیندا یازیچی و هونرمندلر قطعه سینده مزارا اوغرامیش آتام و قارداشیمین مزارلارینین زییارتینه گئتدیم
قارداش نیسگیلی
قانادلانیب اوچان کیمی
اوچوب گئتدین اوزاقلارا
سن بیر گؤزه ل مارال کیمی
منی گؤروب دویان کیمی
آیاقلانیب دؤرد آیاقا
قاچیب گئتدین اوزاقلارا.
سنسیز حیات منه داردیر
خاطیره لر تکجه یار دیر
گؤزه ل گؤیچک خوش قوخولو
گول چیچک لر منه خاردیر.
سن بیر اؤتگون قاسیرغا تک
الده ن آلیب وار یوخومو
بر باد ائتدین آز چوخومو.
سن گئده لی، منده گئتدیم
مزارا قویدولار سنی...
ایتیردیلر هاممی منی.
او گونومده ن ایتیرمیشم
هم سؤزومو هم اؤزومو
داها گه لمیر اینان قارداش
سنسیزلیییه جان دؤزومو.
... کاش منی ده آپارایدین
یان یانا قول قولا قویوب
بیر دفه لیک یاتیب اویوب
باتمییئی دیق بو غصه یه
سون قویایدیق بو قصه یه.
چیلغین روزگار
باخیرام هر طرفه ناله دمادم گؤروره م
توتورام چنگیده هر پرده نوا بم گؤروره م
عالمین سئیرینه هر لحظه ده مشغول اولورام
اژدهالرده خیانتلی آچیق فم گؤروره م
هانسی باغدان کئچیره م بولبول ائدیر ناله و آه
بوتون اینسانلاری گیریان ائله یه ن غم گؤروره م
نییه دونیانی بو ظولمت بورویوبدور یا رب؟
سانکی دوشموش گؤزومون هر جوتونه تم گؤروره م
ائله بیل بخت کؤسوبدور یئنه منده ن اوزاشیب
گونشین اوسته قدم قویسام اگر نم گؤروره م
(اودمان) هر ناکسه دل وئرمه کی قارشیندا سنین
فیتنه لر دالغالادان قورخولو بیر یم گؤروره م
(مرحوم دکتر داوود رضایی)
بری گهل
دیندیـرمه یازیـق کؤنلومو جانان بری گهل
دان اولدوزو سان سئوگیلی جانان بری گهل
آهسته سیـزیلدار دهلـی کونلـوم هارای ائتمز
ای شـاعیر ایچین دین ایله ایمــان بری گهل
یاندیـردی منیـم کونلومـو سئــودانیـن اودو
ای جان جییه ریم آفت دوران بــری گـهل
سنسـیز نـه دئییـب سویله سین آتشده یانان
روحــوم دا جانیم دا سنه قوربــان بـری گهل
عــشقیـله یـاشـار دونیـادا هـر آن اورهییــم
ای کـؤنلـوم ایچیــن دردیلـه درمان بری گهل
سسیــز دولاشـیر قلبــی هر آن فیکـر خیالین
ویــرانه وجـودومــداکی ایمــان بری گــهل
سنــسیز نه بلالـــر چــکیرم سؤیــله مـهرهم
ای کونــلومــون آمــالینا سامــان بــری گهل
SASSIZ
ده لی کؤنول
اود اوسته قاینار سو کیمی
جوشوب داشیر ده لی کؤنول
گؤی ده قاچان بولوت کیمی
داغلار آشیر ده لی کؤنول
سنسیزلیغین ازیر منی
گؤزون آلیب اسیر منی
وورغون اولوب گزیر سنی
سنسیز چاشیر ده لی کؤنول
sessiz
مندن دیله ای سئوگیلی جانان نه دیلرسن
ظن ائت نه کئچیر حالیما سنسیز، نه بیلرسن
گؤز یاشلاری دریا کیمی دولموش گؤزوم ایچره
یاندیرسادا گر، سن نه بیلرسن نه سیلرسن
ظولم ائیله مه یه تانری وئریبدیر سنه فرمان
اود توتموش اوره ک اوستونه، بیلمم سو چیلرسن؟؟؟!!
سن مورشودوم اول منده مریدین گئجه گوندوز
شمس اولسان اگر سن، منی فرزانه بیلرسن
(سه س سیز) باخیرام کؤنلوم آلوولارلا قالانمیش
یوخ سؤیله مه رم، سؤیله اگر جانی دیلرسن؟!!!
دیلیــم تورکی ســــؤزوم تورکی اؤزوم صهــــــبایه دیلداده
نه دورموشسان ســــن ای ساقی گه تیر باده گه تیر باده
سیـــــــزیلدار کؤنلومون تاری هر آن یـــــــــــارین فراغیندا
او جانانسیز بو عــــــــــــــؤمروم بیل گئدیر باده گئدیر باده
وفا و عشق و مئهر ایســـــــــتر بو کؤنلوم نازلی جاناندان
جفـــــــــــــــادن قلب بیــــــــــــچارم چکیر ناله چکیر ناله
گئجه م ظلــــمت و گــــــــوندوزلر تامام قاپ قاره ظلمتدیر
هم آیسیز هم گونشسیز گؤر گؤزوم قالمیش نه بیر حاله؟!!
دل آرامی گـــــــؤره رسم کـــــــــؤنلوم آرامش تاپار هر آن
ایکی دونیاده (سه س سیز) ساز اولار روحوم دوشر حاله
دوشر حاله
سن کی منی آتیب گئتدین
یوزمین درده سالدین منی
اؤزونو چوخ باها بیلیب
چوخدا اوجوز آلدین منی
آلمیش ایدین اوجوز منی
اونوتموشام او دردیمی
نییه اوجوز ساتدین منی
من نه ائدیم بو دردیمی؟
sassiz
سئودادان اگر آنلاماسان، دینمه دانیشما
اینسانلارینان بیر یئره وارساندا، قاریشما
سئوداسیز اولان کس لر اولار مایل سئودا
ایچده ن اگر اول سئوگینی آلمازسان آلیشما
اینسان لاری سئودا یاشادار یوز نئچه مین ییل
سئوداسیز اولان کس سن اگر یات و چالیشما
دیندیردی منیم کؤنلومو سئودا گه تیره ن سه سس
عاشیق کی دئییلسن من ایلن بوردا یاریشما
«سه س سیز» جه گه لر عشق اودو آتشده یانارسان
بیهوده باخیب چئوره نه بیهوده چالیشما
عزیزلر هامینیزا سایقی لارلا. کدرلی کئچیردییم بیر آنین یئنی تؤحفه سی...
دوشموش جانیما آتش هیجران اؤلوره م
آتمیش منی اول سئوگیلی جانان اؤلوره م
غم بزمیدی آچمیش قوجاغین کؤنلوم اوچون
اولماز منیم احوالیما درمان اؤلوره م
یارسیز نه بلالر چه کیرم بیلمه لی دیر
یار اولسا وئره ر حالیما سامان اؤلوره م
هر کسله برابر یاشادیم دوست اولالی
یوخدور داها چئوره مده کی یاران اؤلوره م
سَسسیز یاشیرام چون سَسیمه سَس وئره نیم یوخ
آتمیش منی چون یاریله یاران اؤلوره م
و بیر عزیز دوستون ایسته ییله بئله سیده گؤزه ل اولور...دوشموش جانیما آتش هیجران اؤلوره م من
SASSIZ
اوزون زامانلار قاباخ عشقیله توپلادیغیم بایاتی لاری کیتاب فورماسینا سالماق هوسینه دوشدوم و باشلادیم اونلاری دوزن له مه یه. بایاتی لار منی ائله دویغولاندیردیکی گؤدوم بایاتی یازماغیم گه لیر... ائله بوردا اونلاری بایاتی سئون لره سونورام. قیسمت اولورسا بودا منیم کئچن ایللرده بوراخدیغیم کیتابلارا تای اوزوموزه گلن یئنی ایلده بیر دادلی دوزلو کیتاب اولاراق وطنداشلاریمین اَلینه یئته جاق.
عزیزیم آغلار گئده ر
قاپیمی باغلار گئده ر
مندن کوسن سئوگیلیم
کؤنلومو داغلار گئده ر
عزیزیم بیلن آغلار
گؤز یاشیم سیلن آغلار
اوزومده سَس سیزم من
ایچیمنن بیلن آغلار
عزیزیم گیله مندن
نار سندن گیله مندن
سن آلدین عاغلیم هوشوم
نه سئوسن دیله مندن
من سنی اونوتمارام
سنده منی اونوتما
گه لیب یئته رم سنه
گؤز یاشینی قوروتما
سیرلی دیلبر
منــی یاخیــب یانــدیــران او دیلـــبره
ده لی کؤنلوم آغـزین آچیب گه ل دئییر
گؤزونده کـــــی او غمزه نیـــن اوخونا
قان اوره ییم گـه ل منی بیر ده ل دئییر
فه ره کهلیـــک کیــمی سـوزولور آخیر
هر بیــر گــؤره ن گـؤزو یاندیریب یاخیر
مــنه ائلــه خــومار بــاخیــشلا بــاخیر
اوره ک اونــا یــا اؤلومــه گـه ل دئییر
کؤنـول حئیران خـوش یئـریشلی جئیرانا
سنــده بـاخ حئیران اول من تک حئیرانا
باش قاچیــریب گئتسمده مـن هر یانا
نازلــی پری گــه ل مــنی سن آل دئییر
عشـق اودونا یانیب آخیـر کول اولسان
یاداکـی سن وصلـه چاتیب گول اولسان
عشقین ایلـه اوخویوب بـولـبول اولسان
نــازلا ووررام اوره گیـــــــووا خال دئییر
ائشیتمه ییــــر سؤزلــریمین هئچ بیرین
یانــدیرســادا، عشــوه لـری چوخ شیرین
گــؤزلـریمین غمــزه سی نین آچ سیرین
ســازی چــالیب وئــر مـنه بیر حال دئییر
آجــی ده رین معــنالی دیــر بــاخیـشی
تولک تــرلان قـــوشا بنــزیــر آخیــشی
چوح اینــجه دیـــر قاشینــداکی ناخیشی
پوســـــته کیــمی دوداقــلارا بال دئییر
ائل دایـانیب های کوی گه لیر قاباقدان
اود تـؤکـولـور تئـلینـده کــــی داراخدان
بــوگون کئچــدی سازی گؤتور صاباحدان
یانیــخ کــرم کؤیره ک دیلقم چال دئییر
(سه س سیز)دئییر آز قالیر گول تک سولوم
بیلــمیره م کــی مــن آغــلاییم یا گولوم
مــنی قــویمور هئــچ یـــاخیــنا او گولوم
کوسنــده ده گئتـــمه دئـــــییر قال دئییر.
Sassiz
بیری گوله یا بولبوله
بیری سنه بیری منه
یا سن منه یا من سنه
بیری داغا بیری باغا
بیری ده کی چؤل باییرا عاشیقدیر
بیری قیشا بیری یایا
یا پاییزا یا باهارا
او قارایا منده آغا
یا او آغا من قارایا
بیری یازیب یاراتماغا
چوخلاری دا یاشاماغا عاشیقدیر
آمما عزیز موعللیمیم منیم
تای توش ایچینده دیرچه لن
اؤزونه بیر تکان وئره ن
غئیرت ایله دوروم دییه ن
ایسته ییمی سوروم دییه ن
شوجاعت له و جورئت له
باش قووزاییب گؤیه قالخان
منیم جانسیز بارماقیما عاشیقدیر.
مینلر سورغو سورماغیما عاشیقدیر.
بو جانسیز بارماغیمدا او
دونیالارجا سورغو گؤرور
منیم گه لن گونلریمه
گه له جک ده حیاتیما
دیرچه لن بیر دورغو گؤرور
همده منیم بارماغیمدان
منه حیات منه اینام
اؤزونه ده سیناق وئریر.
او قاتلانان بارماقلارا
هئچده باخمیر نظر سالمیر
جان قوربان ائیله ییر اینان
باش قووزایان تک بارماغا.
باش قووزایان او بارماقلا
حیات یولون ایشیقلادیر
سئوگی یاپیر کؤنول سوکور
چنته سینده هر نه کی وار تؤکور.
بیر گون اوزومه اوز سالیب
دئدیم عزیز موعللیمه
بیر کلمه ده آچیقلا سن
حیات نه دیر دئنه ن منه.
دئدی عزیز گوزه ل بالا
حیاتدا هر نه اولسادا
هامیسی (سه س سیز) دانیشان
شجاعتلی و غئیرتلی
باش قووزاییب گؤیه قالخان
سیرلی سوال لی عشقلی
بالاجا تک بارماقدادیر.
A.R sassiz
snd_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab urd_Arab azb_Arab prs_Arab azb_Arab azb_Arab azb_Arab urd_Arab azb_Arab azb_Arab azb_Arab urd_Arab azb_Arab kab_Latn azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab kab_Latn pes_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab kab_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab kab_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab kab_Latn prs_Arab pes_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab snd_Arab pes_Arab pes_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab pes_Arab pes_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab urd_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab crh_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab kab_Latn azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab kab_Latn snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kab_Latn snd_Arab azb_Arab azb_Arab azb_Arab ara_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab kab_Latn urd_Arab azb_Arab azb_Arab pbt_Arab azb_Arab azb_Arab azb_Arab pes_Arab azb_Arab azb_Arab azb_Arab kab_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kab_Latn azb_Arab azb_Arab pes_Arab azb_Arab pes_Arab azb_Arab pes_Arab prs_Arab pes_Arab azb_Arab pes_Arab azb_Arab pes_Arab pes_Arab azb_Arab azb_Arab pes_Arab azb_Arab pes_Arab crh_Latn urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab pes_Arab azb_Arab pbt_Arab azb_Arab pes_Arab azb_Arab pbt_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab urd_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab prs_Arab azb_Arab azb_Arab prs_Arab azb_Arab azb_Arab pes_Arab pes_Arab azb_Arab pes_Arab azb_Arab urd_Arab srd_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab crh_Latn azb_Arab azb_Arab azb_Arab azb_Arab azb_Arab azb_Arab ace_Arab azb_Arab azb_Arab azb_Arab azb_Arab pes_Arab snd_Arab azb_Arab pes_Arab snd_Arab azb_Arab azb_Arab snd_Arab azb_Arab pbt_Arab urd_Arab urd_Arab azb_Arab azb_Arab azb_Arab azb_Arab azb_Arab azb_Arab srd_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab srd_Latn azb_Arab azb_Arab azb_Arab ace_Arab azb_Arab azb_Arab azb_Arab prs_Arab azb_Arab pes_Arab snd_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab prs_Arab ara_Arab azb_Arab srd_Latn azb_Arab azb_Arab pes_Arab azb_Arab azb_Arab azb_Arab pes_Arab pbt_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab srd_Latn